Tabletrekenaars, e-lesers gewilder as ooit | Nuus24
San Francisco – Tablet-rekenaars en elektroniese lesers kan binnekort 'n einde aan die ink- en papier-era bring, veral omdat dit die manier verander waarop mense tydskrifte lees, op hoogte van die nuus bly en boeke lees.“Dit is slegs ‘n kwessie van tyd voordat ons gaan ophou om bome dood te maak en alle publikasies digitaal beskikbaar gaan wees,” het Tim Bajarin, die president en hoof-analis van Creative Strategies, aan AFP gesê.Amazon was eerste om e-lesers in die hoofstroom bekend te stel met Kindles en Apple het die onblusbare vraag na tablet-rekenaars aangevuur, wat dit moontlik maak om inhoud soos films, tydskrifte en boeke aanlyn te kry.Die gekombineerde momentum van e-lesers en tablet-rekenaars sal die jaarlikse inkomste van digitale boeke opstoot na $9,7 miljard (R80 miljard) teen 2016, meer as trippel wat hierdie jaar verwag word, het ‘n verslag deur Juniper Research getoon.Lesers toon ook al meer ‘n neiging na digitale boeke, het die Amerikaanse Book Industry Study Group (BISG) gesê.Byna die helfte van die kopers wat gedrukte boeke koop en wat ook digitale boeke het, het gesê hulle sal nie ‘n boek deur een van hul gunsteling-skrywers koop as hulle weet ‘n elektroniese uitgawe kom binne drie maande uit nie, het ‘n opname deur BISG getoon.“Die e-boek-mark ontwikkel baie vinnig, met verbruikers se houdings en gedrag wat oor die loop van maande verander, eerder as oor jare,” het BISG se adjunk- uitvoerende direkteur, Angela Bole, gesê.Bekommernisse oor die lees van e-boeke is besig om af te neem, met mense wat eerder wens dat die toestelle se pryse afgaan, het die opname getoon.– Volg Nuus24 op Twitter
Lees meer oor: tabletrekenaars | e-lesers | tegnologie VOLGENDE OP NUUS24X